มันนี่ทูเดย์
นายสมคิด จาตุศรีพิทักษ์ รองนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี
11 มี.ค. 2560

ไม่ขึ้นภาษีแวตนายสมคิด จาตุศรีพิทักษ์ รองนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี ไม่เคยบอกว่าจะปรับเพิ่มภาษีมูลค่าเพิ่ม (แวต)เพราะขณะนี้เศรษฐกิจกำลังฟื้นตัว และไม่มีปัญหาเรื่องรายได้ ในขณะเดียวกันกระทรวงการคลังจะเสนอให้ขยายเวลาการลดภาษีแวตจาก 10% เป็น 7% ซึ่งจะสิ้นสุดในวันที่ 30 ก.ย. 2560 นี้ ออกไปอีก 1 ปีเพื่อสนับสนุนการขยายตัวของเศรษฐกิจอย่างต่อเนื่องหนี้เพิ่ม 1.37 แสนล.นายธีรัชย์ อัตนวานิช ที่ปรึกษาด้านตลาดตราสารหนี้ สำนักงานบริหารหนี้สาธารณะ (สบน.) เปิดเผยว่า หนี้สาธารณะคงค้าง ณ วันที่ 31 ม.ค. 2560 มีจำนวน 6.05 ล้านล้านบาท หรือคิดเป็น 41.97% ของจีดีพี เทียบกับเดือนก่อนหน้า หนี้สาธารณะคงค้างเพิ่มขึ้นสุทธิ 1.37 แสนล้านบาท ทั้งนี้ แบ่งเป็นหนี้ในประเทศ 5.73 ล้านล้านบาท หรือ 94.67% และหนี้ต่างประเทศ 3.23 แสนล้านบาท หรือ 5.33%